CELEX: C2007/117/11
Language: el
Date: 2007-05-26 00:00:00
Title: Υπόθεση C-126/07: Αίτηση για την έκδοση προδικαστικής αποφάσεως, την οποία υπέβαλε το Schiedsgericht bei der Wirtschaftskammer der Tschechischen Republik und der Agrarkammer der Tschechischen Republik (Δημοκρατία της Τσεχίας) στις 26 Φεβρουαρίου 2007 — Reisebüro Bühler GmbH κατά Dom.info e.K., Sebastian Dieterle

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/8
            
         Αίτηση για την έκδοση προδικαστικής αποφάσεως, την οποία υπέβαλε το Schiedsgericht bei der Wirtschaftskammer der Tschechischen Republik und der Agrarkammer der Tschechischen Republik (Δημοκρατία της Τσεχίας) στις 26 Φεβρουαρίου 2007 — Reisebüro Bühler GmbH κατά Dom.info e.K., Sebastian Dieterle
   (Υπόθεση C-126/07)
   (2007/C 117/11)
   Γλώσσα διαδικασίας: η γερμανική
   Αιτούν δικαστήριο
   Schiedsgericht bei der Wirtschaftskammer der Tschechischen Republik und der Agrarkammer der Tschechischen Republik
   Διάδικοι στην υπόθεση της κύριας δίκης
   
      Προσφεύγουσα: Reisebüro Bühler GmbH
   
      Καθού: Dom.info e.K., Sebastian Dieterle
   Προδικαστικά ερωτήματα
   
               1.
            
            
               Είναι αρμόδιο για την υποβολή προδικαστικού ερωτήματος στο Δικαστήριο σύμφωνα με το άρθρο 234, δεύτερο εδάφιο, ΕΚ το συσταθέν βάσει του κανονισμού (ΕΚ) 874/2004 (1) διαιτητικό δικαστήριο για διαφορές επί ονομάτων τομέα .eu, στο Οικονομικό Επιμελητήριο της Δημοκρατίας της Τσεχίας και στο Γεωργικό Επιμελητήριο της Δημοκρατίας της Τσεχίας (Tschechisches Schiedsgericht, Τσέχικο Διαιτητικό Δικαστήριο);
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               Μπορούν βάσει της εξουσιοδοτήσεως του άρθρου 22, παράγραφος 5, του κανονισμού (ΕΚ) 874/2004 να εκδοθούν κανόνες εναλλακτικής επίλυσης διαφορών (κανόνες ADR), σύμφωνα με τους οποίους, μεταξύ άλλων, ο καθού δεν μπορεί μόνο να ζητήσει την απόρριψη της καταγγελίας αλλά επίσης τη διαπίστωση ότι μια καταγγελία υποβλήθηκε κακοπίστως και κατά κατάχρηση της διαδικασίας (κεφάλαιο B 12 (h) των κανόνων ADR);
            
         
               3.
            
            
               Σε περίπτωση αρνητικής απαντήσεως στο δεύτερο ερώτημα:
               Είναι αρμόδια η επιτροπή εναλλακτικής επίλυσης διαφορών του διαιτητικού δικαστηρίου βάσει άλλου κοινοτικού δικαίου ήτοι βάσει γενικών αρχών του κοινοτικού δικαίου που απορρέουν από τη συνταγματική παράδοση των κρατών μελών, να αποφασίσει ως προς την αίτηση διαπιστώσεως;
            
         
      (1)  ΕΕ L 162, σ. 40.